**Cannibal Corpse** er et amerikansk death metal-band som ble stiftet i 1988. Bandet har gitt ut 15 studioalbum, samt samlebokser og konsertalbum. Selv om bandet aldri har vært noe mye på radio eller TV har de bygget seg opp en stor fanskare, med album som *Butchered at Birth* i 1991 og *Tomb of the Mutilated* i 1992. Cannibal Corpse har solgt over en million plater over hele verden, inkludert over 550 000 i USA, noe som gjør dem til det mestselgende death metal-bandet gjennom tidene. 

Cannibal Corpse er for det meste inspirert av thrash metal-band som Slayer. Andre death metal-band, som Death, har også spilt en stor rolle i etableringen av lydbildet, sammen med Kreator. Cannibal Corpse har fått et litt dårlig rykte pga. albumtitler og sangtekster med temaer av grøsser-fiksjon, inkludert grafisk vold, lemlesting, mord, tortur, voldtekt og død. Bandet sier de ser på dette som god PR.

Biografi
--------

Cannibal Corpse ble dannet av det som var igjen av death metal-band i Buffalo: Beyond Death (Alex Webster, Jack Owen), Leviathan (Chris Barnes) og Tirant Sin (Chris Barnes, Bob Rusay, Paul Mazurkiewicz). Bandet spilte sine første konserter på Buffalos River Rock Café i april 1989, kort etter at de spilte inn sin første femsangers demo-tape *Cannibal Corpse*. Innen et år etter sin første konsert signerte bandet en kontrakt med Metal Blade Records og deres første full-lengde album, *Eaten Back To Life*, ble utgitt i august 1990. Bandet er også kjent for sine albumtitler. Som andre death metal-band som har sanger om voldtekt, død og nekrofili, er bandets sangtekster og omslagsbilder (tegnet av Vincent Locke) ofte innlysende seksuelle og voldelige. Noen så ekstreme at de er utenfor folks fantasi. Albumene deres ble sensurert og forbudt i flere land; i Tyskland fikk de ikke lov til å spille noen av sine tre første album på konserter (denne loven ble senere oppløst og de spilte sin første lovlige konsert på Wacken i 2007. I staten Bayern fikk de ikke lov til å bruke sine originale omslagsbilder. De fikk heller ikke trykke sangtekstene sine på albumene. Det ble også et forbud i Australia, men på turnéen i 2006 fikk de lov til å spille der. 

Som produsenter av zombie-filmer var Cannibal Corpse stolte av sine omslagsbilder og roste dem opp i skyene. Vokalist George «Corpsegrinder» Fisher sa i musikkdokumentaren *Metal: A Headbanger’s Journey* «*Det er kunst, bare se på det som kunst. Ja, det er ekkelt, men bare dra til Vatikanet og se på noe av kunsten der. Det er ekte. Det representerer noe som er ekte, noe som kan skje. Denne kunsten kommer aldri til å skje. Monstre kommer aldri til å river i stykker folks kropper.*»

Fisher forklarte også sine frustrasjoner i et intervju angående sensuren av konsertfremføringer av visse sanger der han sa «*Vi kan spille ‘Dismembered and Molested’ i Tyskland, men vi kan ikke spille ‘Born in a Casket’. Hvilken høres verst ut?*» Andre sangtitler er «Entrails Ripped From a Virgin's Cunt», «Fucked with a Knife», «Meat-Hook Sodomy» og «Necropedophile». I mai 1995 omtalte senator Bob Dole bandet ved navn og anklaget dem for å krenke menneskelig sømmelighet. Cannibal Corpse gjorde også en liten cameo i filmen *Ace Ventura og jakten på den forsvunne delfinen* med Jim Carrey fra 1994. Der fremførte de sangen «Hammer Smashed Face». Carrey insisterte faktisk på å ha med Cannibal Corpse siden det var favorittbandet hans.

Cannibal Corpse har hatt mange medlemsforandringer opp gjennom årene. I 1993 fikk grunnlegger og gitarist Bob Rusay sparken fra bandet. Han jobber nå som golfinstruktør. Han ble raskt erstattet med Malevolent Creation-gitarist Rob Barrett. I 1995 forlot vokalist Chris Barnes bandet pga. musikalske forskjeller. Han er nå vokalist i Six Feet Under og Torture Killer. Han ble erstattet av Monstrositys vokalist Geroge «Corpsegrinder» Fisher, kjent for sine rekordlange skrik i sanger som «Devoured by Vermin» og «They Deserved to Die». I 1997 forlot Barrett bandet for å gjenforenes med sitt tidligere band, Malevolent Creation. Han ble erstattet av Nevermore-gitarist Pat O’Brien som først var med på utgivelsen av *Gallery of Suicide* i 1998. Grunnlegger og gitarist Jack Owen forlot Cannibal Corpse i 2004 for å bruke mer tid på sitt andre band, Adrift. Han sluttet seg til bandet Deicide i slutten av 2004. Jeremy Turner fra Origin erstattet ham som andregitarist en liten periode på Tour of the Wretched i 2004. Barrett ble gjenforent med bandet i 2005. I 2018 ble O’Brien arrestert for innbrudd og overfall etter at han hadde brutt seg inn i et nabohus og dyttet en kvinne i bakken. Mens innbruddet fant sted brant huset hans ned. Under arrestasjonen angrep han en politibetjent og måtte pågripes ved hjelp av et elektrosjokkvåpen. Tidligere Morbid Angel-gitarist Erik Rutan ble hentet inn som erstatning for de forestående konsertene.I februar 2021 kunngjorde bandet at Rutan var blitt et offisielt medlem. I mai 2021 ble O’Brien dømt til 150 timers samfunnstjeneste med fem års prøvetid og måtte betale 23 793 dollar i erstatning.

Medlemmer
---------

### Nåværende medlemmer

* Alex Webster – Bass (1988–)
* Paul Mazurkiewicz – Trommer (1988–)
* Rob Barrett – Rytmegitar (2005–), ledende gitar (1993–1997)
* George «Corpsegrinder» Fisher – Vokal (1995–)
* Erik Rutan – Ledende gitar (2021–)

### Tidligere medlemmer

* Jack Owen – Rytmegitar (1988–2004)
* Chris Barnes – Vokal (1988–1995)
* Bob Rusay – Ledende gitar (1988–1993)
* Pat O’Brien – Ledende gitar (1997–2021)

Trivia
------

* Eks-vokalist Chris Barnes har en pågående strid med Anal Cunt-vokalist Seth Putnam. Det sies at Seth ble slått av Barnes, pga. Seths konstante konfronterende trusler. Ingen er sikre på hva som egentlig skjedde, og de to mennenes fullstendig forskjellige historier. Putnam og Anal Cunt skrev en sang om dette, «Chris Barnes is a Pussy», hvor Seth tydelig erklærer hvor han står. Barnes har blitt intervjuet av *Blabbermouth* hvor han også prøver å gi sin forklaring av saken.
* Cannabis Corpse, som med Municipal Wastes vokalist LandPhil, spiller en parodi av Cannibal Corpses sanger som fokuserer på marijuana.
* I filmen *School of Rock*, er et Cannibal Corpse-klistremerke vist i vinduet.
* I en oversikt laget av et magasin i 2007 ble Cannibal Corpse nevnt som et av de største heavy metal-bandene gjennom tidene ved siden av storheter som Iron Maiden og Metallica.

Diskografi
----------

### Studioalbum

* *Eaten Back To Life* (1990)
* *Butchered at Birth* (1991)
* *Tomb of the Mutilated* (1992)
* *The Bleeding* (1994)
* *Vile* (1996)
* *Gallery of Suicide* (1998)
* *Bloodthirst* (1999)
* *Gore Obsessed* (2002)
* *The Wretched Spawn* (2004)
* *Kill* (2006)
* *Evisceration Plague* (2009)
* *Torture* (2012)
* *A Skeletal Domain* (2014)
* *Red Before Black* (2017)
* *Violence Unimagined* (2021)

### Demoer

* *Cannibal Corpse* (1989)

### EP-er, samleplater og konsertalbum

* *Hammer Smashed Face* (EP, 1993)
* *Deadly Tracks. Best of* (samlealbum, 1996)
* *Live Cannibalism* (konsert, 2000)
* *Classic Cannibal Corpse* (samleboks, 2002)
* *Worm Infested* (EP, 2003)
* *15 Year Killing Spree* (samleboks, 2003)
* *Global Evisceration* (konsert, 2011)
* *Torturing and Eviscerating Live* (konsert, 2013)

Videografi
----------

### DVD-er

* *Monolith of Death Tour '96-'97* (1997)
* *Live Cannibalism* (2000)
* *Vile Live* (2006)
* *Hammer Smashed Laiterie* (2006)
* *Centuries of Torment: The First 20 Years* (2008)
* *Global Evisceration* (2011)

### Musikkvideoer

* «Staring Through the Eyes of the Dead» – *The Bleeding* (1994)
* «Devoured by Vermin» – *Vile* (1996)
* «Sentenced To Burn» – *Gallery of Suicide* (1998)
* «Decency Defied» – *The Wretched Spawn* (2004)
* «Make Them Suffer» – *Kill* (2006)
* «Death Walking Terror» – *Kill* (2006)
* «Evisceration Plague» – *Evisceration Plague* (2009)
* «Priests of Sodom» (2010)
* «Encased in Concrete» (2012)
* «Kill or Become» (2014)
* «Code of the Slashers» (2017)
* «Red Before Black» (2019)
* «Inhumane Harvest» (2021)
* «Necrogenic Resurrection» (2021)

Konserter i Norge
-----------------

* 5. juni 2012: Blæst, Trondheim
* 6. juni 2012: Union Scene, Drammen
* 7. juni 2012: Hulen, Bergen
* 8. juni 2012: Betong (Chateau Neuf), Oslo
* 6. april 2023: Inferno Metal Festival

Referanser
----------

1. ↑  J Bennett (10. februar 2015). «We Interviewed Cannibal Corpse About That One Time They Were in 'Ace Ventura: Pet Detective'». *Vice* **(engelsk)**. Besøkt 7. juli 2022.
2. ↑  Chris Valentine (28. august 2006). «Cannibal Corpse Guitarist Bob Rusay Is Now A Golf Teacher». *Odd Culture* **(engelsk)**. Besøkt 7. juli 2022.
3. 1 2  «Ex-Cannibal Corpse Guitarist Pat O’Brien Sentenced In Connection With 2018 Assault, Burglary». *Blabbermouth.net* **(engelsk)**. 1. mai 2021. Besøkt 7. juli 2022.
4. ↑  «Cannibal Corpse Recruits Guitarist Erik Rutan For Upcoming Tours». *Blabbermouth.net* **(engelsk)**. 18. januar 2019. Besøkt 7. juli 2022.
5. ↑  «Cannibal Corpse Announces 'Violence Unimagined' Album, Officially Recruits Guitarist Erik Rutan». *Blabbermouth.net* **(engelsk)**. 2. februar 2021. Besøkt 7. juli 2022.

Eksterne lenker
---------------

* Offisielt nettsted Rediger på Wikidata

* (en) Cannibal Corpse – kategori av bilder, video eller lyd på Commons Rediger på Wikidata
* (en) Cannibal Corpse på Apple Music Rediger på Wikidata

* (en) Cannibal Corpse på Discogs Rediger på Wikidata

* (en) Cannibal Corpse på MusicBrainz Rediger på Wikidata

* (en) Cannibal Corpse på Encyclopaedia Metallum Rediger på Wikidata

* (en) Cannibal Corpse på SoundCloud Rediger på Wikidata

* (en) Cannibal Corpse på Spotify Rediger på Wikidata

* (en) Cannibal Corpse på Songkick Rediger på Wikidata

* (en) Cannibal Corpse på Last.fm Rediger på Wikidata

* (en) Cannibal Corpse på AllMusic Rediger på Wikidata

| * v
* d
* r
Cannibal Corpse |
| --- |
| Medlemmer | 

|  |  |
| --- | --- |
| Nåværende | 
* George «Corpsegrinder» Fisher
* Pat O’Brien
* Rob Barrett
* Alex Webster
* Paul Mazurkiewicz

 |
| Tidligere | 
* Jeremy Turner
* Jack Owen
* Bob Rusay
* Chris Barnes

 |

 |
| Studioalbum | 
* *Eaten back to Life*
* *Butchered at Birth*
* *Tomb of the Mutilated*
* *The Bleeding*
* *Vile*
* *Gallery of Suicide*
* *Bloodthirst*
* *Gore Obsessed*
* *The Wretched Spawn*
* *Kill*
* *Evisceration Plague*
* *Torture*
* *A Skeletal Domain*
* *Red Before Black*
* *Violence Unimagined*

 |
| Konsertalbum | *Live Cannibalism* |
| Demoer | 
* *Cannibal Corpse*
* *Created to Kill*

 |
| Singler | 
* «Hammer Smashed Face»

 |
| EP-er | 
* *Hammer Smashed Face*
* *Worm Infested*

 |

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** MusicBrainz **·** Discogs **·** AllMusic
 |